 Dhanka kale maamulka Somaliland oo isagu aaminsan in ay yihiin dawlad ka madaxbanaan Soomaaliya, ayaa kuleh xukumadda cusub wasaarad mug iyo miisaan leh iyo weliba raysalwasaare kuxigeen, waxaana markii u horeysey loo magacaabey xilkan gabadh Soomaaliyeed waa Fowsiya Yusuf Xaaji Adam, gabadhan ayaa horey u ahayd gabadh u taagneyd in ay ka shaqeyso Somaliland oo madaxbanaan, waxay ka soo shaqeysey jaamacadda Haregsya mar waxay hawada soo gelisey Telefishan Soomaali ku hadla kaas oo loogu yeeri jirey RAAD TV, ugu danbeyntii waxay samasatey Xisbi ka mid ah xisbiyada Somaliland, bilowgii sanadkan laakiin waxaa xisbigeedu ku guuldaraystey in uu noqdo Xisbi rasmi ah oo ka qaybgeli kara doorashada Somaliland, arintaasi waxay ku xanbaaretey in ay u janjeersato Siyaasadda Soomaaliya, kadib markii uu xilka Madaxweynaha qabtey Xassan Shiikh Maxamuud oo ay muddo ka soo wada shaqeeyeen arrimaha waxbarashada. 